Fussunk Szegedért!
A Telekom Vivicittá néven ismert városvédő futás a tavalyi évhez hasonlóan idén is, immár 32. alkalommal kerül megrendezésre, nem csak Szegeden, hanem Budapesten és Pécsett is a Telekom jóvoltából. A csoportos szórakoztató futás május 13-án 10 órakor rajtol majd a Dóm térről. Összesen 3,4 kilométert kell lefutni, öltözőt pedig a Szegedi Tömörkény István Gimnázium és Művészeti Szakközépiskolában, azaz a Tömörkény utca 1. száma latt találhattok.
A futásra jelentkezhetsz egyénileg május 5-én 9 és 13 óra, valamint 8-11-ig 9 és 15 óra között. Ha pedig szívesen hoznád magaddal az egész iskolát is, akkor iratkozzatok fel együtt május 5-én, 8-án és 9-én a fent említett időpontokban, vagy akár a verseny napján helyszínen, a versenyközpontban 8 és 9:45 között. A rajtszámokat a Szegedi Sport és Fürdő Kft.-ben, azaz a Temesvári krt. 33. I/108 szám alatt tudjátok átvenni május 8 és 11-e között reggel 9-től délután 5 óráig. A részvételt követően mindenkit egyedi emblémázott pólóval ajándékoznak meg.
További információt az esemény Facbeook oldalán, vagy a www.futanet.hu-n találhattok.
Forrás: http://www.futanet.hu/